Dansk Melodi Grand Prix 2025

Dansk Melodi Grand Prix 2025 lâi 55. kerdi, ko lávlumkišto uárnejui. Dansk Melodi Grand Prixist väljejui Tanska ovdâsteijee ive 2025 Euroviisuid, moh uárnejuvvojeh Baselist, Sveeicist tondiet ko Sveeici ovdâsteijee Nemo vuoitij ive 2024 kišto.

Kišto fiinaal uárnejui njuhčâmáánu 1. peeivi 2025 Jyske Bank Boxenist Herningist, Tanskaast. Tegu ive 2024 meiddei ive 2025 kiišton uásálistii 8 artistid. Färsuolluulâš lávloo Sissal finnij finalist 38 % jienâin eŋgâlâskielâg pitástis Hallucination já vuoitij ubâ kišto. Vyesimáánust sun oovdâst Tanska ive 2025 Euroviisuin Baselist, Sveeicist.

 Sajadâh 
Ive 2025 Dansk MGP tábáhtussaijeen lâi Jyske Bank Boxen Herningist, Tanskaast, kost uárnejuvvojii meiddei iivij 2013, 2017, 2019 já 2022 kištoh.

 Formaat 
 Jođetteijeeh já čielgejeijeeh 
Ive 2025 kišto jođetteijen láin tanskalâš-ranskalâš toimâtteijee já kirječällee Stéphanie Surrugue já tanskalâš kirječällee já TV-läiđejeijee Sara Bro.

 Äššitobdei rääđi 
Äššitobdei rääđi valjij Tanska ovdâsteijee ive 2025 Euroviisui finalist. Rááđán kullii 10 tanskalâžžâd já 10 olgoeennâmlâžžâd euroviisuh-äššitobded:

+ Tanskaliih äššitobdeeh Carsten Helmig Nilsson
 Clara Amalie Christiansen
 Jacob Mejer Nielsen
 Jesper Mejlvang
 Lise Hvid Bach
 Michael Hammerbo
 Mike Paudi
 Simon Falk
 Thomas Andreasen
 Tine Lesner

+ Olgoeennâmliih äššitobdeeh : Andri Xhahu
 : Wim Dehandschutter
 : Adrián Valiente
 : Maria Kozakou
 : Callum Rowe
 : Nina Pinto
 : Lizbet Brittsten
 : Milica Fajgelj
 : Anni Lavi
 : Michel Imhof

Tanskalâš toimâtteijee já radioläiđejeijee Ole Tøpholm västidij äššitobdei rääđi jesânij valjiimist.

 Käldeeh 

*